ang sigaw na pinaugong ang tingig ni pecson, na itinaas ang isang buto ng inahing manok. ipatungkol natin ang pansit sa insik na si quiroga, na isa sa apat na kapangyarihan ng sangbayanang pilipino! ang palagay ni isagani. huwag, sa eminencia negra huwag kayong maingay! ang pabiglang sabing mahiwaga ng isa, sa liwasan ay may mga pulutong na nagmamalas sa atin at ang mga dingding ay may pangdingig. tunay nga, pulupulutong ng mga nanonood ay nangagtayo sa tapat ng mga durungawan, samantalang ang ingayan at tawanan sa mga tindahang kalapit ay lubos na napawi, na wari bagang minatyagan ang nangyayari sa piging. ang katahimikan ay may ayos na katangitangi. tadeo, ibigkas mo ang iyong talumpati! ang marahang sabi ni makaraig. sa dahilang si sandoval ang siyang lalong bihasa sa pagkamananalumpati ay pinagkasunduang siya ang sa huliy hahalaw sa lahat ng salaysay. si tadeo, dahil sa ugaling tamad na taglay niyang parati, ay hindi naghanda at namimilipit.